കെ.ആര് നാരായണന്റെ ജന്മനാട്ടിലും ഇനി സര്, മാഡം വിളികള് ഇല്ല ഉഴവൂര് പഞ്ചായത്തും ഉത്തരവിറക്കി ഉഴവൂര് ഗ്രാമപഞ്ചായത്ത് കാര്യാലയം News18 Malayalam Last Updated : September 03, 2021, 11:41 IST Share this: ശ്രീജിത്ത് ജി മുന് രാഷ്ട്രപതി കെ.ആര്. നാരായണന്റെ ജന്മനാടാണ് ഉഴവൂര്. ഉഴവൂരിന് ഇന്ത്യയ്ക്കു മുന്നില് ആദ്യം ഉണ്ടായിരുന്ന പ്രസിദ്ധി അങ്ങനെയാണ്. അതിനു പിന്നാലെ ഉഴവൂര് വീണ്ടും ചരിത്രം കുറിക്കുന്ന കാഴ്ചയാണ് പുതിയ പഞ്ചായത്ത് ഭരണസമിതിയുടെ തീരുമാനം. പഞ്ചായത്തിലെ ഉദ്യോഗസ്ഥര് മെമ്ബര്മാര് ഉള്പ്പെടെയുള്ളവരെ ഇനി സാര് എന്നോ മാഡം എന്ന് വിളിക്കേണ്ട.ഉഴവൂര് പഞ്ചായത്ത് പ്രസിഡന്റ് ജോണിസ് പി. സ്റ്റീഫന്റെ കത്തിന്റെ അടിസ്ഥാനത്തില് സെപ്റ്റംബര് രണ്ടിന് ചേര്ന്ന പഞ്ചായത്ത് കമ്മിറ്റിയാണ് സംയുക്തമായി തീരുമാനം എടുത്തത്. സ്വാതന്ത്ര്യം കിട്ടി 75 വര്ഷം തികയുകയും, ജനകീയാസൂത്രണം ആരംഭിച്ചിട്ട് 25 വര്ഷം ആവുകയും ചെയ്തിട്ടും ഇത്തരം പ്രയോഗങ്ങള് നിലല്ക്കുന്നതു ഭൂഷണമല്ല എന്ന് പഞ്ചായത്ത് ഭരണ സമിതി വിലയിരുത്തി.ജനങ്ങളാണ് ജനാധ്യപത്യത്തില് അധികാരികള് എന്ന ബോധ്യം മികവുറ്റ പ്രവര്ത്തനത്തിലൂടെ പഞ്ചായത്ത് നല്കുന്നുണ്ട് എങ്കിലും എല്ലാ അര്ത്ഥത്തിലും ഈ ചിന്തയും ബോധ്യവും ആത്മവിശ്വാസവും ജനങ്ങള്ക്കു നല്കാന് ഈ തീരുമാനം പ്രചോദനം ആകും എന്ന് പ്രസിഡന്റ് ജോണിസ് പി. സ്റ്റീഫന് അഭിപ്രായപ്പെട്ടു. യാതൊരു ഭയവും, ആശങ്കയും കൂടാതെ ആത്മാഭിമാനത്തോടെ പഞ്ചായത്തില് വരുവാനും അര്ഹമായ സേവനങ്ങള് നേടിയെടുക്കാനും സാധാരണക്കാരന് സാധിക്കണം. ഇതിന് പുതിയ തീരുമാനം ഉപയോഗപ്പെടും എന്ന് പഞ്ചായത്ത് ഭരണസമിതി വിലയിരുത്തി.നിലവില് എല്ലായിടത്തും സാര്വ്വത്രികമായി ഉപയോഗിക്കുന്ന പ്രയോഗമാണ് സാര് അല്ലെങ്കില് മാഡം എന്ന വിളി. ഇത് നിര്ത്തലാക്കിയതോടെ പകരം എന്ത് വിളി വേണമെന്ന് ആലോചനയും പഞ്ചായത്ത് കമ്മിറ്റി ആലോചിച്ചു. പ്രസിഡന്റ് ഉള്പ്പെടെ ഉള്ള പഞ്ചായത്ത് മെമ്ബര്മാരെയും ജീവനക്കാരെയും സര്, മാഡം എന്ന് വിളിക്കുന്നതിന് പകരം അവരുടെ തസ്തിക പേര് വിളിക്കാവുന്നതാണ് എന്നാണ് ഒടുവില് എത്തിയിരിക്കുന്ന നിഗമനം.ഏതായാലും പഞ്ചായത്തിന്റെ തീരുമാനത്തിന് വലിയ പിന്തുണയാണ് ജനങ്ങളുടെ ഭാഗത്തുനിന്നും ഉണ്ടാകുന്നത്. സമൂഹ മാധ്യമങ്ങള് അടക്കം ഇതിന് വലിയ പിന്തുണ ലഭിക്കുന്നുണ്ട്. കോട്ടയം ജില്ലയിലെ തദ്ദേശ തെരഞ്ഞെടുപ്പില് നിര്ണായക മുന്നേറ്റം നടത്തിയ വണ് ഇന്ത്യ വണ് പെന്ഷന് സംഘടനയാണ് ഉഴവൂര് പഞ്ചായത്ത് ഭരിക്കുന്നത് എന്നതാണ് ശ്രദ്ധേയം. അവിടെനിന്ന് ഇത്തരത്തിലൊരു തീരുമാനം ഉണ്ടായതോടെ ജില്ലയിലെ മറ്റ് രാഷ്ട്രീയ കക്ഷികളും ഇത് ഏറ്റെടുക്കാനുള്ള ശ്രമത്തിലാണ്.കോട്ടയം ജില്ലയിലെ പനച്ചിക്കാട് പഞ്ചായത്തും നേരത്തെ സമാനമായ രീതിയില് നിര്ണായകമായ തീരുമാനം എടുത്തിരുന്നു. ജനങ്ങള് പഞ്ചായത്ത് ഓഫീസുകളില് നല്കുന്ന അപേക്ഷകളില് മേല് അപേക്ഷിക്കുന്നു എന്ന പദം വേണ്ട എന്നാണ് പഞ്ചായത്ത് കമ്മിറ്റി തീരുമാനം എടുത്തത്. അപേക്ഷിക്കുന്നു എന്നതിനുപകരം താല്പര്യപ്പെടുന്നു എന്നത് മതി എന്നാണ് പനച്ചിക്കാട് പഞ്ചായത്ത് തീരുമാനിച്ചത്.സിപിഎമ്മാണ് ഇവിടെ ഭരിക്കുന്നത്. പാലക്കാട് ജില്ലയിലും ഒരു പഞ്ചായത്ത് സാര് വിളി ഒഴിവാക്കാന് തീരുമാനമെടുത്തിരുന്നു. ഏതായാലും കാലാനുസൃതമായി ജനാധിപത്യത്തില് ഉണ്ടാകുന്ന മാറ്റത്തിന്റെ സൂചന കൂടിയാണ് ഉഴവൂരില് നിന്ന് പുറത്തു വരുന്നത്. ജനപ്രതിനിധികളെ സാര് എന്ന് വിളിക്കുന്നത് അപരിഷ്കൃതമായ നിലപാടാണ് എന്ന് പലപ്പോഴും അഭിപ്രായമുയര്ന്നിരുന്നു. ബ്രിട്ടീഷ് സംസ്കാരത്തിന്റെ തുടര്ച്ചയാണ് ഇതെന്ന് ആയിരുന്നു പ്രധാന വിമര്ശനം.ജനങ്ങള് തെരഞ്ഞെടുത്ത ശേഷം ജനങ്ങള്ക്ക് മേല് അധികാരത്തോടെ ജനപ്രതിനിധികള് പെരുമാറുന്നത് പലപ്പോഴും വിമര്ശനത്തിന് കാരണമായിട്ടുണ്ട്. രാജഭരണത്തിന്റെ തുടര്ച്ച പല നേതാക്കളിലും പ്രകടമാണ് എന്നും വിമര്ശനങ്ങള് ഉയരാറുണ്ട്. Published by:user_57 First published: September 03, 2021, 11:40 IST KR Narayanan Uzhavoor ഉഴവൂര് ഗ്രാമപഞ്ചായത്ത് കാര്യാലയം News18 Malayalam Last Updated : September 03, 2021, 11:41 IST Share this: ശ്രീജിത്ത് ജി